EUROOPA KOMISJON Brüssel,8.10.2021 COM(2021) 955 final 2021/0326(BUD) Ettepanek: 2021. AASTA ÜLDEELARVE

PARANDUSEELARVE PROJEKT nr 6 Täiendavad vaktsiinidoosid väikese või keskmisest väiksema sissetulekuga riikidele, ELi elanikkonnakaitse mehhanismi tugevdamine ning muud tulude ja kulude kohandused







































Võttes arvesse: –Euroopa Liidu toimimise lepingut, eriti selle artiklit 314, koostoimes Euroopa Aatomienergiaühenduse asutamislepinguga, eriti selle artikliga 106a, –nõukogu 14. detsembri 2020. aasta otsust (EL, Euratom) 2020/2053, mis käsitleb Euroopa Liidu omavahendite süsteemi ja mis jõustus 1. juunil 2021 (2020. aasta omavahendite otsus), –Euroopa Parlamendi ja nõukogu 18. juuli 2018. aasta määrust (EL, Euratom) 2018/1046, mis käsitleb liidu üldeelarve suhtes kohaldatavaid finantsreegleid (...), eriti selle artiklit 44, –Euroopa Liidu 2021. aasta üldeelarvet, mis võeti vastu 18. detsembril 2020, –paranduseelarvet nr 1/2021, mis võeti vastu 18. mail 2021, –paranduseelarvet nr 2/2021, mis võeti vastu 6. juulil 2021, –paranduseelarvet nr 3/2021, mis võeti vastu 15. septembril 2021, –paranduseelarve projekti nr 4/2021, mis võeti vastu 2. juulil 2021, –ning paranduseelarve projekti nr 5/2021, mis võeti vastu 9. juulil 2021, esitab Euroopa Komisjon Euroopa Parlamendile ja nõukogule 2021. aasta eelarve paranduseelarve projekti nr 6/2021. TULUDE EELARVESTUSE MUUDATUSED EELARVEJAGUDE KAUPA Tulude koondarvestuses ja III jaos tehtavad muudatused on kättesaadavad EUR-Lexi veebisaidil ( https://eur-lex.europa.eu/budget/www/index-et.htm ).



Sisukord 1. Sissejuhatus 2. COVID-19 vaktsiinide ülemaailmne kättesaadavus

3. Liidu elanikkonnakaitse mehhanismi (rescEU) tugevdamine 4. Säästva kalapüügi partnerluslepingud 5. Ühissätete määruse artiklite 14 ja 26 kohaldamine ning mõju eelarve liigendusele 6. Eelarve tulupoole ajakohastamine, et võtta arvesse plastipõhiste omavahendite ajakohastatud prognoosi 7. Euroopa Arengufondi eelarveselgituste kohandamine 8. Rahastamine 9. Koondtabel mitmeaastase finantsraamistiku rubriikide kaupa SELETUSKIRI 1.Sissejuhatus 2021. aasta paranduseelarve projekti nr 6 eesmärk on eraldada täiendavaid assigneeringuid, et kiirendada ülemaailmset vaktsineerimist, katta liidu elanikkonnakaitse mehhanismi kasutamisest ja kalandusalastest välislepingutest tulenevad kulud, ning teha mõningaid kohandusi kuludes ja tuludes. Eelkõige hõlmab see järgmist: ·suurendada naabruspiirkonna, arengu- ja rahvusvahelise koostöö instrumendi „Globaalne Euroopa“ kulukohustuste ja maksete assigneeringuid 450 miljoni euro võrra, et COVID-19 ülemaailmse tõkestamise raames annetada väikese või keskmisest väiksema sissetulekuga riikidele järgmise aasta keskpaigaks 200 miljonit COVID-19 vaktsiinidoosi; ·suurendada liidu kodanikukaitse mehhanismi (rescEU) kulukohustuste assigneeringuid 57,8 miljoni euro võrra, et rahastada täiendavalt reageerimist uutele hädaolukordadele, sealhulgas repatrieerimislende Afganistanist, reageerimist hiljutisele maavärinale Haitil ja pooleliolevaid operatsioone, sealhulgas metsatulekahjud, mille kulud ületavad olemasolevaid vahendeid aasta lõpuni; ·suurendada kulukohustuste assigneeringuid säästva kalapüügi partnerluslepingute eelarvereal 3,5 miljoni euro võrra, võttes arvesse ajakohastatud eelarvevajadusi pärast Cooki saarte ja Mauritaaniaga uute protokollide üle peetud läbirääkimiste lõpuleviimist; ·kohandada eelarve liigendust tulenevalt liikmesriikide konkreetsetest taotlustest vahendite ümberpaigutamiseks vastavalt ühissätete määruse artiklile 26; ·ajakohastada eelarve tulupoolt, et võtta arvesse ringlusse võtmata plastpakendijäätmetel põhinevate omavahendite läbivaadatud prognoose. Käesoleva paranduseelarve projekti üldine netomõju kuludele väljendub kulukohustuste assigneeringute suurenemises 473,5 miljoni euro võrra. Täiendavaid maksete assigneeringuid ei taotleta. 2.COVID-19 vaktsiinide ülemaailmne kättesaadavus Arvestades et väikese või keskmisest väiksema sissetulekuga riikides on manustatud vähem kui 1 % kõikidest COVID-19 vaktsiinidoosidest, on selge ja pakiline vajadus kiirendada vaktsineerimist kogu maailmas. EL on juba lubanud tarnida 250 miljonit doosi. Selleks et annetada väikese või keskmisest väiksema sissetulekuga riikidele 200 miljonit lisadoosi, tuleb eelarves ette näha 1,3 miljardit eurot. Ettepanek on kasutada selleks eelkõige erakorralise toetuse rahastamisvahendi järelejäänud summasid ning naabruspiirkonna, arengu- ja rahvusvahelise koostöö instrumendi „Globaalne Euroopa“ puhvrist tehtavat ümberpaigutust. Nende kahe allika täiendamiseks ja 1,3 miljardi euro kokku saamiseks teeb komisjon ettepaneku võtta paindlikkusinstrumendist kasutusele 450 miljonit eurot kulukohustuste ja maksete assigneeringuid, arvestades et rubriigis 6 enam varusid ei ole ja puuduvad ka võimalused täiendavateks ümberpaigutusteks. See võimaldab kohe tegutsema asuda, et annetada 2022. aasta esimesel poolel veel 200 miljonit vaktsiinidoosi.

eurodes Eelarverida Nimetus Kulukohustuste assigneeringud Maksete assigneeringud III jagu – Komisjon 14 02 02 40 Inimesed — Globaalprobleemid 450 000 000 450 000 000 Kokku 450 000 000 450 000 000 Maksete assigneeringuid saab kompenseerida vastava vähendamisega Euroopa Maaelu Arengu Põllumajandusfondi (EAFRD) peatüki punktis „Maaelu arengu valdkonna sekkumised — 2014–2022 programmid“. Vähendamine on põhjendatud sellega, et EAFRD-st COVID-19 mõju leevendamiseks tehtud kindlasummalised maksed põllumajandustootjatele ja toiduainetööstuse VKEdele jäid enamiku seda taotlenud programmide puhul alla ülemmäära, milleks oli 2 % EAFRD eraldistest. Lisaks sellele pikendati ühise põllumajanduspoliitika (ÜPP) üleminekumääruse kohaseid maaelu arengu programme hilinemisega, mistõttu on ka EAFRD 2021. aasta eraldisest tehtud maksete summa väiksem. Seni esitatud kuludeklaratsioonide ja liikmesriikide 2021. aasta augusti lõpus esitatud värskeimate prognooside analüüsi põhjal on ülejäägi suurus 617 miljonit eurot. Käesolevast paranduseelarve projektist välja jääv osa ülejäägist (167 miljonit eurot), lisatakse koondümberpaigutusse (DEC 20/2021). eurodes Eelarverida Nimetus Kulukohustuste assigneeringud Maksete assigneeringud III jagu – Komisjon 08 03 01 02 Maaelu arengu valdkonna sekkumised — 2014–2022 programmid 0 -450 000 000 Kokku 0 -450 000 000 3.Liidu elanikkonnakaitse mehhanismi (rescEU) tugevdamine Pärast teist järjestikust poolaastat, mil COVID-19 tõttu esitati erakordselt palju taotlusi abi saamiseks liidu elanikkonnakaitse mehhanismilt, sealhulgas üks elanikkonnakaitse mehhanismi ajaloo suurimaid operatsioone India ja Nepali toetuseks, on mehhanismi suve jooksul kasutatud inimeste evakueerimiseks Afganistanist, tegutsemiseks hiljutise maavärina järel Haitil ning metsatulekahjude ja üleujutuste tagajärgede kõrvaldamiseks Euroopas. Peale selle on oodata, et veel enne aasta lõppu läheb mehhanismi vaja Ladina-Ameerika ja Vaikse ookeani piirkonna troopiliste tsüklonite tagajärgede leevendamiseks. 2021. aastal ületab liidu elanikkonnakaitse mehhanismile esitatud abitaotluste arv eeldatavasti 2020. aasta erakorralise taseme (siis esitati 102 taotlust). 2021. aasta 29. septembri seisuga on liidu elanikkonnakaitse mehhanismile esitatud kokku 91 abitaotlust. Kokkuvõttes on liidu elanikkonnakaitse mehhanismi asjakohaseks toimimiseks vaja täiendavaid kulukohustuste assigneeringuid hinnanguliselt 57,8 miljoni euro ulatuses. Maksete assigneeringute praegune tase on piisav, et täita maksekohustusi kuni aasta lõpuni. eurodes Eelarverida Nimetus Kulukohustuste assigneeringud Maksete assigneeringud III jagu – Komisjon 06 05 01 Liidu elanikkonnakaitse mehhanism (rescEU) 57 811 000 0 Kokku 57 811 000 0 Arvestades et praeguses eelarves on kindlaks tehtud kaks võimalikku ümberpaigutamise allikat, tehakse ettepanek rahastada täiendavast vajadusest 37,8 miljonit eurot, paigutades ümber vastavalt 20 miljonit eurot Haiguste Ennetamise ja Tõrje Euroopa Keskuse (ECDC) kulukohustuste assigneeringuid ja 17,8 miljonit eurot kulukohustuste assigneeringuid liidu panusest Euroopa Ravimiameti (EMA) eelarvesse. Paranduseelarvega nr 1/2021 suurendati ECDC eelarvet 2021. aastal kokku 106 miljoni euro võrra kulukohustuste ja maksete assigneeringutena COVID-19-ga seotud kolme konkreetse tegevuse jaoks: ·kogu genoomi järjendamise allhange, mille eest amet tagastab nüüd 12 miljonit eurot, sest järjendamine on olnud aeglasem; ·riiklik taristutoetus, millest tagastatakse 6 miljonit eurot, kuna liikmesriikide ja EMP riikide huvi on olnud eeldatust väiksem; ·ning piiriülese suutlikkuse suurendamise toetus, millest käimasoleva hanke tulemusena tagastatakse 2 miljonit eurot. Haiguste Ennetamise ja Tõrje Euroopa Keskus rakendas kulukohustusi ja makseid 86 miljoni euro ulatuses ning on andnud teada, et 2021. aasta ülejäägi suurus on 20 miljonit eurot. Vastavad maksed tehakse kättesaadavaks koondümberpaigutuses. Vaja on veel 10 miljonit eurot, mille kohta tehakse ettepanek teha see uuesti kättesaadavaks 2022. aastal. eurodes Eelarverida Nimetus Kulukohustuste assigneeringud Maksete assigneeringud III jagu – Komisjon 06 10 01 Haiguste Ennetamise ja Tõrje Euroopa Keskus -20 000 000 0 Kokku -20 000 000 0 Euroopa Ravimiamet on teatanud 17,8 euro suurusest kulukohustuste ja maksete assigneeringute ülejäägist. See tuleneb IT-arendustest ja EMA uute volitustega seotud investeeringutest. Amet on alustanud tööd ja teinud edusamme uute ülesannetega seotud IT-arenduste üksikasjalike kirjelduste koostamisel, kuid ei suuda 2021. aasta lõpuks veel täita kõiki eelarvelisi kulukohustusi. Ettepanek on teha see 17,8 miljonit eurot uuesti kättesaadavaks 2022.–2023. aastal. Vastavad maksed tehakse kättesaadavaks koondümberpaigutuses. eurodes Eelarverida Nimetus Kulukohustuste assigneeringud Maksete assigneeringud III jagu – Komisjon 06 10 03 01 Liidu toetus Euroopa Ravimiametile -17 811 000 0 Kokku -17 811 000 0 Võttes arvesse eespool kirjeldatud ümberpaigutusi, on 2021. aastal vaja täiendavalt 20 miljonit eurot. Võttes arvesse varu puudumist alamrubriigis 2b, tehakse ettepanek võtta vajalikuks suurendamiseks kasutusele paindlikkusinstrument. 4.Säästva kalapüügi partnerluslepingud Komisjon on läbi vaadanud 2021. aasta üldised eelarvevajadused, võttes arvesse järgmist:

·Cooki saarte ja Mauritaaniaga säästva kalapüügi partnerluslepingute üle peetavad läbirääkimised on lõpule viidud; ·asjaomaseid lepinguid ja protokolle hakatakse eeldatavasti ajutiselt kohaldama 2021. aasta novembri keskpaigas; ·mõnede protokollide allakirjutamine on viibinud (Kiribati, Madagaskar, Libeeria – kõik on edasi lükatud 2022.–2023. aastasse); ning ·Gröönimaa ja Gaboniga sõlmitud lepingud allkirjastati algselt prognoositust väiksema aastatasu eest ning sellega saavutati kokkuhoid. Need asjaolud kokku jätavad täiendava vajaduse suuruseks ligikaudu 3,5 miljonit eurot kulukohustuste assigneeringutena, mis kavatsetakse võtta rubriigi 3 varust. eurodes Eelarverida Nimetus Kulukohustuste assigneeringud Maksete assigneeringud III jagu – Komisjon 08 05 01 Liidu kalalaevade kolmandate riikide vetes toimuva kalapüügiga seonduva tegevuse juhiste väljatöötamine 3 487 290 0 Kokku 3 487 290 0 Arvestades et mõlemat lepingut käsitlev nõukogu otsus võetakse vastu oktoobris ja käesoleva paranduseelarve projekti vastuvõtmise ajaks on see juba jõustunud, tehakse ettepanek kanda assigneeringud otse peamisele tegevusassigneeringute reale. 5.Ühissätete määruse artiklite 14 ja 26 kohaldamine ning mõju eelarve liigendusele Ühissätete määruse artiklis 26 on 2021.–2027. aastaks ette nähtud, et liikmesriigid võivad partnerluslepingus või programmi muutmise taotluses paluda iga fondi esialgse riikliku eraldise kuni 5 % ulatuses ümberpaigutamist mis tahes muusse eelarve otsese või kaudse täitmise alla kuuluvasse rahastamisvahendisse. Sarnane võimalus on ette nähtud ka artiklis 14 seoses partnerluslepingu raames toimuvate ümberpaigutustega, mis moodustavad kuni 2 % esialgsest ERFi, ESF+, Ühtekuuluvusfondi või EMKVFi eraldisest InvestEU programmile. Programmide täitmine on käimas ja mitu liikmesriiki on juba teatanud oma taotlusest või kavatsusest kasutada artiklite 14 ja 26 sätteid selliste ümberpaigutuste tegemiseks. Nende taotluste rahuldamiseks ja mitmeaastase finantsraamistiku ülemmääradest kinnipidamiseks kooskõlas komisjoni seisukohaga seoses ülekannetega ERFi ja ESF+ vahenditest õiglase ülemineku fondi ja Ühtekuuluvusfondist Euroopa ühendamise rahastusse, teeb komisjon ettepaneku luua asjaomaste programmide raames 18 uut (ilma assigneeringuteta) eelarverida järgmiselt: eurodes Eelarverida Nimetus Kulukohustuste assigneeringud Maksete assigneeringud III jagu – Komisjon 05 02 06 InvestEU fond — Toetus ERFist p.m. p.m. 05 02 07 Piirihalduse ja viisade rahastamisvahend — Toetus ERFist p.m. p.m. 05 02 08 Euroopa Merendus- ja Kalandusfond — Toetus ERFist p.m. p.m. 05 02 09 Programm „Euroopa horisont“ — Toetus ERFist p.m. p.m. 05 02 10 Programm „Digitaalne Euroopa“ — Toetus ERFist p.m. p.m. 05 03 04 InvestEU fond — Toetus Ühtekuuluvusfondist p.m. p.m. 05 03 05 Piirihalduse ja viisade rahastamisvahend — Toetus Ühtekuuluvusfondist p.m. p.m. 05 03 06 Euroopa Merendus- ja Kalandusfond — Toetus Ühtekuuluvusfondist p.m. p.m. 05 03 07 Programm „Euroopa horisont“ — Toetus Ühtekuuluvusfondist p.m. p.m. 05 03 08 Programm „Digitaalne Euroopa“ — Toetus Ühtekuuluvusfondist p.m. p.m. 07 02 08 InvestEU fond — Toetus ESF+ist p.m. p.m. 07 02 09 Piirihalduse ja viisade rahastamisvahend — Toetus ESF+ist p.m. p.m. 07 02 10 Euroopa Merendus- ja Kalandusfond — Toetus ESF+ist p.m. p.m. 07 02 11 Programm „Euroopa horisont“ — Toetus ESF+ist p.m. p.m. 07 02 12 Programm „Digitaalne Euroopa“ — Toetus ESF+ist p.m. p.m. 07 02 13 Programm „Erasmus+“ — Toetus ESF+ist p.m. p.m. 08 04 04 InvestEU fond — Toetus Euroopa Merendus- ja Kalandusfondist p.m. p.m. 08 04 05 Piirihalduse ja viisade rahastamisvahend — Toetus Euroopa Merendus- ja Kalandusfondist p.m. p.m. Kokku 0 0 Assigneeringud paigutatakse nendele eelarveridadele ümber pärast seda, kui partnerluslepingud on vastu võetud. Vastavad eelarveselgitused esitatakse eelarve lisas. 6.Eelarve tulupoole ajakohastamine, et võtta arvesse plastipõhiste omavahendite ajakohastatud prognoosi Kõik liikmesriigid ratifitseerisid 2020. aasta omavahendite otsuse 31. mail 2021 ja see jõustus 1. juunil 2021. 2020. aasta omavahendite otsusega kehtestati uus omavahendite kategooria, mis põhineb ringlusse võtmata plastpakendijäätmetel. Komisjon on teinud ettepaneku võtta paranduseelarve projektis nr 4 arvesse 2020. aasta otsuse mõju. Ringlusse võtmata plastpakendijäätmete kogus arvutatakse plastpakendijäätmete ja ringlusse võetud plastpakendijäätmete koguse vahena. Komisjoni kasutatav plastpakendijäätmete prognoos põhineb järgmisel meetodil. Uusimate plastpakendijäätmeid käsitlevate andmete suhtes kohaldatakse komisjoni värskeima kättesaadava majandusprognoosi kohast kogurahvatulu aastast kasvumäära püsivhindades aastatel 2017/2018–2021. Eeldatakse, et liikmesriikide viimastel kättesaadavatel eelarve täitmise andmetel (2017/2018. aasta) põhinev ringlussevõtumäär läheneb lineaarselt ELi 2025. aasta 50 % ringlussevõtu eesmärgile. Ringlussevõtu määra kasv on piiristatud 2 protsendipunktiga aastas, et tagada realistlik lähenemine. 2017/2018. aastal eesmärgi juba saavutanud või ületanud liikmesriikide ringlussevõtu määr jäetakse samaks. Selle meetodi alusel ning võttes arvesse Luksemburgi, Portugali ja Rumeenia esitatud ajakohastatud prognoose, lepiti 26. mail 2021 toimunud omavahendite nõuandekomitee 181. koosolekul kokku kõigi liikmesriikide prognoos ja lisati see paranduseelarve projekti nr 4. Vastavalt plastipõhiste omavahendite kättesaadavaks tegemise määruse artiklile 15 paluti liikmesriikidel saata komisjonile 31. juuliks 2021 ajakohastatud prognoosid ringlusse võtmata plastpakendijäätmete mahu kohta. Tšehhi Vabariik, Saksamaa, Hispaania, Horvaatia, Itaalia, Ungari, Austria ja Slovakkia on esitanud ringlusse võtmata plastpakendijäätmete ajakohastatud prognoosid 2021. ja 2022. aasta kohta. Belgia, Bulgaaria, Poola ja Rootsi on kinnitanud omavahendite nõuandekomitee 26. mai 2021. aasta koosolekul kokku lepitud näitajad, mis võetakse prognoosimisel aluseks. Ülejäänud liikmesriikidel on ringlusse võtmata plastpakendijäätmete ajakohastatud prognoos 2021. ja 2022. aasta kohta seni esitamata.